kardosdrur/scandi-wiki huggingface dataset:
Lavapiés

Lavapiés er en bydel i Spaniens hovedstad Madrid centreret omkring Plaza de Lavapiés (Lavapiés Plads), hvor der også ligger metrostation.

Indtil inkvisitionen i 1492, hvor alle ikke-kristne blev forvist fra Spanien, var kvarteret forholdsvis beboet af jøder. Således er kvarterets San Lorenzo kirke bygget, hvor en synagoge før lå.

Navnet på bydelen kommer af spansk "lavar" – "at vaske" og "pies" – "fødder", som formentlig refererer til, at der blev foretaget rituel jødisk afvaskning i en dam eller springvand på Plaza de Lavapiés, før man gik ind i synagogen.

Længe var området er nedprioriteret og overset arbejderkvarter.
Måske netop af denne grund, har bydelen bevaret et meget gammeldags præg og man finder også på Plaza de Cabestreros det eneste tilbageværende monument i Madrid fra Den Anden Republik, hvis spor ellers effektivt blev fjernet af det senere franquistiske styre over alt.

I 1980'erne var kvarteret så nedslidt, at der var tale om egentlig slum, og med byens høje arbejdsløshed i denne periode blev kvarteret hjemsted for megen kriminalitet og mange narkomaner. Op igennem 1990'erne, da andre kvarterer nød godt af byfornyelser var Lavapiés et af de sidste steder med omfattende husbesættelser, narkomaner og vold.
Dette affødte naturligvis meget lave huspriser i området, hvorfor det blev befolket af et stort antal indvandrere – især kinesere og marokkanere.

I slutningen af 1990'erne begyndte myndighederne byfornyelse i bydelen, som siden er steget betydeligt i pris og kommet af med en stor del af sine sociale problemer. Kvarteret har dog bevaret sin boheme-stemning med mange unge kunstnere, indvandrere fra alverdens lande og et par enkelte alkoholikere og pushere der stadig holder til omkring Plaza de Lavapiés.

I udkanten af kvarteret findes desuden Museo Reina Sofia, Dronning Sofia Museet, hvor bl.a. Picassos 'Guernica' hænger.

Lige op ad bydelen ligger den store Atocha station, hvor terrorangrebet den 11. marts 2004 fandt sted. Gerningsmændende viste sig at være ekstremistiske islamister bosiddende i Lavapiés.

Eksterne henvisninger 

Madrid
Bydele
Ekstremmetal

Ekstremmetal er et begreb om heavy metal-undergenre, der har en mere aggressiv stil end den traditionelle heavy metal.

Ekstrem genre 
 Black metal
 Death metal
 Thrash metal
 Grindcore

Undergenre 
 Blackened death metal
 Blackened thrash metal
 Brutal death metal
 Dark metal
 Deathgrind
 Deathrash
 Goregrind
 Melodic black metal
 Melodisk dødsmetal
 Progressive death metal
 Symphonic black metal
 Technical death metal
 Viking metal

Metalgenrer
Kåfjord

Kåfjord kommune (samisk: Gáivuona gielda, kvensk: Kaivuonon komuuni)  ligger i Troms og Finnmark fylke i Norge, rundt om den østlige gren af Lyngenfjorden. Den grænser i nord og øst til Nordreisa, i syd til Storfjord, og i vest til Lyngen. Kåfjord har i sydøst også grænse til Finland.

Navnet 
Navneformen Kåfjord kommer sandsynligvis fra norrønt Kofafjǫrðr, dannet af kofi (= alkove; her i betydningen "trangt, indelukket landskab"). Det samiske navn Gáivuotna består af leddet Gái- med uvis oprindelse og vuotna (= fjord). Kommunenavnet Kåfjord blev forandret til Gáivuotna-Kåfjord i 1994, mens samisk og norsk navneform blev ligestillet fra 2005.

Befolkning 
Store dele af befolkningen er af samisk og kvensk afstamning. Kommunen hører til forvaltningsområdet for samisk sprog, og fra 1991 arrangeres den samiske festival Riddu Riđđu årligt.  Fra gammelt af var det søsamer, som holdt til i Kåfjord. I slutningen af 1700-tallet begyndte finske indvandrere (dvs. kvener) at bosætte sig her, og noget senere nordmænd. Flertallet af befolkningen er fortsat af kystsameoprindelse. 

Kommunen har tre bygder: Manndalen, Birtavarre og kommunecenteret Olderdalen.

Spåkenes kystfort fra anden verdenskrig 

Ved tyskernes tilbagetog under anden verdenskrig blev hele kommunen brændt og befolkningen evakueret. Manndalen var den sydligste bebyggelse i Norge, der blev brændt under tyskernes tilbagetrækning fra Finnmark og Nord-Troms i 1944 ved Den røde armés fremrykning. Det tyske kystfort Spåkenes fra den anden verdenskrig i Kåfjord var et massivt anlæg med 2-3.000 tyske soldater og kanoner med en rækkevidde på 23 km. En lejr blev bygget for tyske fanger og desertører. Senere kom der russiske, polske og jugoslaviske krigsfanger til lejren, som lokalbefolkningen måtte passere for at komme til sin kirkegård. Et tysk sygehus modtog også norske patienter til behandling. 

Omkring 60 fuglearter er observeret her.

Historie 
Til Finlands 100-årsdag foreslog formandskabet i Kåfjord kommune at skænke nabolandet en bjergtop. Finlands højeste punkt, Haltiatunturi, ligger lige ved den lidt højere bjergtop Halti på 1.361 m.o.h., som imidlertid ligger på den norske side af grænsen.  Statsminister Erna Solberg afslog at foretage en grænsejustering.

Personer fra Kåfjord 

 Idar Kristiansen ((† 1985), forfatter, voksede op i Kåfjord
 Magnar Rygg († 2000), digter
 Rolf Ketil Bjørn, († 2008), politiker, stortingsmand
 Alf Magne Salo, billedkunstner, studier ved Det Fynske Kunstakademi († 2013)
 Bjørn Inge Mo (1968-), politiker, lokalpolitiker
 Henrik Olsen (1970-), politiker, sametingspolitiker
 Lisa-Katrine Mo (1992-), politiker, sametingspolitiker

Noter

Eksterne henvisninger 

Kommuner i Troms
Kommuner i Troms og Finnmark
Johnny Thingsager Madsen

Johnny Thingsager Madsen (23. februar 1949 i Holstebro – 2002) var en dansk guitarist.
 
Johnny Thingsager Madsen blev uddannet på Det Jyske Musikkonservatorium som klassisk guitarist og underviste på Holstebro musikskole.

Karriere 

Johnny Thingsager Madsen har spillet med i følgende bands:

 1964 Drifters
 1965 – april 1966 Fighters
 1966 – 1969 The Poisons 
 1969 – 1971 Chapter Three 
 1971 – 1975 Jackie Boo Flight også kalder J.B.F.

Rockmusikere fra Danmark
Guitarister fra Danmark
Personer fra Holstebro
Jeff Schroeder

Jeff Kim Schroeder (født 4. februar 1974) er en amerikansk guitarist, der tidligere har spillet i The Lassie Foundation, men i øjeblikket er på turné med Smashing Pumpkins

I 1996 var Schroeder med til at danne The Lassie Foundation, og de indspillede tre album sammen. 22. maj 2007 var Schroeder overraskende med i Paris, da Smashing Pumpkins spillede deres første koncert i næsten syv år. Schroeder er således guitarist på bandets Zeitgeist Tour i 2007.

Eksterne henvisninger 

 

Personer fra Los Angeles 
Medlemmer af Smashing Pumpkins
Musikere fra USA
Ginger Reyes

Ginger A. Pooley, tidligere Ginger Reyes, (født 1977) er en amerikansk bassist og solokunstner. Hun har tidligere spillet i Halo Friendlies, men er nok mest kendt for at have været på turné med Smashing Pumpkins fra 2007 til 2009. Hun var ikke en del af albummet Zeitgeist, der blev udgivet i 2007, men medvirkede på live-dvd'en If All Goes Wrong, der udkom i 2008.

Fra 1998 til 2003 spillede Pooley bas i pigegruppen Halo Friendlies, og de nåede at udgive ét album. I 2003 indspillede de en sang til et album, som de senere fik en guldplade for. I perioden 2004 til 2006 udgav hun solomateriale under kunstnernavnet Ginger Sling. 22. maj 2007 debuterede Pooley overraskende som bassist og backup-sangerinde hos Smashing Pumpkins i deres første koncert siden 2000. Reyes spillede bas på hele bandets Zeitgeist Tour. I 2009 forlod hun bandet, fordi hun blev gravid. Hun blev erstattet af Nicole Fiorentino.

Medlemmer af Smashing Pumpkins
Musikere fra USA
Christianshavns Boldklub

Christianshavns Boldklub (eller Christianshavns BK, CB) var en dansk fodboldklub hjemmehørende på Christianshavn. Klubben blev grundlagt i 1919 og fusionerede allerede i 1926 med Christianshavns Idræts Klub (CIK) og fortsatte efterfølgende under CIK's navn. Under dens korte levetid spillede klubben sine hjemmekampe på fodboldbaneerne på Kløvermarken (det nuværende Kløvermarkens Idrætsanlæg).

Tidligere fodboldklubber i Danmark
Fodboldklubber under DBU København
Sport på Amager
Boldklub
Patrick M. Neuwirth

Patrick M. Neuwirth var den originale guitarist for Slipknot fra 1991-1992. Patrick plejede at hjælpe Shawn Crahans første band Heads on the Wall sammen med eks-guitaristen Quan "Meld" Nong. Han forlod bandet få måneder inden 1993. Patrick havde ikke nogen maske. Hans nuværende erhverv er metalskulptør og møbledesigner.

Henvisninger 
 Slipknot eksmedlemmer 

Guitarister fra USA
Slipknot
James Bond: The Authorised Biography of 007

James Bond: The Authorised Biography of 007 (Jeg er James Bond) er en James Bond-bog af John Pearson. Den udkom første gang i 1973.

Bogen er ikke en traditionel roman om den hemmelige britiske agent med licens til at dræbe. Der er derimod tale om en fiktiv biografi, i det John Pearson forestilles at møde James Bond og interviewer denne, som var han en virkelig person.

Plot 
I 1966 havde Pearsson skrevet bogen Ian Fleming-biografien The Life of Ian Fleming. Det er fakta, men herefter begynder fiktionen: 

Blandt reaktionerne var et par breve fra en østrigsk kvinde, der hævdede at have mødt Bond. Hun dør men efterlader et foto med hende, Bond og Fleming. Pearson begynder sideløbende at bore i sagen. Han finder kun få spor men nok til at påkalde sig MI6's opmærksomhed. Det viser sig, at Bond skam er en levende person men er på rekreation på Bermuda. Det besluttes at sende Pearsson dertil, så han kan skrive en autoriseret Bond-biografi.

På Bermuda møder Pearson så Bond personligt. Herefter veksler bogen mellem egentlige interview og Pearssons genfortælling af forskellige episoder og missioner gennem Bonds liv og karriere – fra fødslen i Tyskland over de tidligere barneår, forældrenes bratte død, Eton, Schweiz, de første kontakter med MI6, 2. verdenskrig, vejen til statussen som 00-agent og de missioner der siden fulgte. Men indimellem er der to ting, der trækker i Bond – ønsket om at vende tilbage til aktiv tjeneste og gensynet med Honeychile Ryder fra Dr. No.

Reaktioner 
Bogen fik god kritik og solgte godt, og det var tanken at Pearson skulle skrive en ny serie Bond-romaner efter Sherlock Holmes-Dr. Watson-princippet. Det blev imidlertid aldrig til noget.

I fankredse er meningerne om bogen delte. Nogle accepterer den som "kanonisk", mens andre henregner den til gruppen af "apokryfe" Bond-bøger.

James Bond-bøger
Grænser for vækst

Grænser for vækst (originaltitel : Limits to growth), med undertitlen : En rapport til Romklubbens projekt vedrørende menneskehedens truede situation, skrevet af Donella H. Meadows, Dennis L. Meadows, Jørgen Randers, og William W. Behrens III fra MIT og udgivet i 1972 var en alarmerende beskrivelse af den eksponentielle udvikling af verdens forbrug af råvarer.

ISBN

Se også 

 Økologi
 Økonomisk vækst
 Paul R. Ehrlich

Økologi
Exterminator 2

Exterminator 2 er en amerikansk film fra 1984 med Robert Ginty, der genoptager rollen som krigsveteranen og selvtægtsmanden, John Eastland.

Filmen er skrevet af Mark Buntzman i samarbejde med William Sachs, og ligeledes instrueret af Mark Buntzman, der var producer på forløberen; The Exterminator fra 1980, som blev skrevet og instrueret af James Glickenhaus.

Medvirkende 
I de andre store roller, kan man se:
Mario Van Peebles – bandelederen X
Frankie Faison – John Eastlands nye ven og følgesvend Be Gee
Deborah Geffner – John Eastlands nyfundne kærlighed Caroline

I en betydelig mindre rolle kan John Turturro ses som Guy #1, hvilket var hans anden rolle efter en ukrediteret statistrolle i Raging Bull.

Reaktioner 
Filmen skabte meget røre, pga. sit yderst voldelige indhold, hvilket fik den bandlyst i Finland fra 1985 frem til 1986, hvor den blev udgivet – dog underlagt censur.

Referencer

Eksterne henvisninger 
 

Actionfilm fra USA
Fifth

5, også kendt som Fifth, udgivet i 1972, er det femte regulære album med gruppen Soft Machine, hvis musik på det tidspunkt havde udviklet sig fra sit oprindelige udgangspunkt indenfor psykedelisk og progressiv rock over i jazz.

De to Soft Machine-albums Fourth og Fifth blev i 1999 genudgivet sammen på én CD.

Album fra 1972
Soft Machine-album
Bundles

Bundles er et album fra 1975 med den britiske psykedeliske, jazz/fusions- og progressive rockgruppe Soft Machine.

På Bundles er det eneste tilbageblevne medlem fra de tidligere besætninger tangentspilleren Mike Ratledge. Guitaristen Allan Holdsworths bidrag, der giver mindelser om jazz/fusionsmusikken hos John McLaughlins Mahavishnu Orchestra, adskiller dette album fra de tidligere Soft Machine-indspilninger, som ikke havde haft guitar med.

Denne artikel er en oversættelse af artiklen Bundles (album) på den engelske Wikipedia. 

Album fra 1975
Soft Machine-album
Fourth (album)

Fourth, der udkom i 1971, var det fjerde regulære album af den engelske gruppe Soft Machine, hvis musik på det tidspunkt havde udviklet sig fra den oprindelige psykedeliske og progressive rockstil til en mere jazzet stil. Fourth var også gruppens første instrumentale album.

Trommeslager og sanger Robert Wyatt forlod gruppen efter Fourth.

I 1999 blev de to album Fourth og Fifth samlet genudgivet på én CD.

Eksterne henvisninger 
 

Album fra 1971
Soft Machine-album
Seven (album)

Seven er et album fra 1973 af den engelske progressive rock- og jazz/fusionsgruppe Soft Machine. Bassisten Roy Babbington, der allerede have bidraget på gruppens albums Fourth og Fifth havde på Seven erstattet Hugh Hopper

Eksterne henvisninger 
 

Album fra 1973
Soft Machine-album
You Have Killed Me

You Have Killed Me er titlen på en komposition af sangeren og sangskriveren Morrissey, som  både blev udgivet som en del af albummet Ringleader of the Tormentors, men også som førstesingle i forbindelse med promovation af netop dette album. Singlen blev udgivet d. 27 marts, 2006. Nummeret er skrevet af sangeren Morrissey og guitarist Jesse Tobias. 

Sangteksten er en bizar hentydning til filmmageren Pier Paolo Pasolinis film, Accattone(1961), om prostitution in Roms slum, som det kan høres i tekstens første linjer: Pasolini is me/ Accattone you’ll be. Der er megen spekulation om dette betydningen af dette udsagn. Nogle fans mener at det blot er et eksempel den romerske påvirkning på Morrissey, mens andre tror at det er en hentydning til tab af mødom, eftersom Accattone er Pasolinis første film.

Trackliste

CD2
 "You Have Killed Me"
 "Human Being"
 "I Knew I Was Next"
 "You Have Killed Me" (Video)

CD1
 "You Have Killed Me"
 "Good Looking Man About Town"

7" vinyl single 
 "You Have Killed Me"
 "Good Looking Man About Town"

U.S./Canadisk CD 
 "You Have Killed Me"
 "Human Being"
 "Good Looking Man About Town"
 "I Knew I Was Next"

Musikere 
 Morrissey: Vokal
 Boz Boorer: Guitar
 Jesse Tobias: Guitar
 Alain Whyte: Guitar
 Gary Day: Bas
 Michael Farrell: Keyboard
 Matt Chamberlain: Tromme

Eksterne links 
  Info om singlen 
 Q&A 
 Billboard magazine preview
 Den "officielle" Morrissey MySpace side
 Sang tekster & forklaringer af deres betydninger  

Sange fra 2006
Six

Six er et jazzet dobbeltalbum fra 1973 med den engelske gruppe Soft Machine. Det er det første album, hvor Karl Jenkins (blæseinstrumenter, tangenter) er med – han afløste saxofonisten Elton Dean. Six er usædvanligt ved at der spilles på obo i jazz/rock-sammenhæng

Jazzalbum
Album fra 1973
Soft Machine-album
Third (album)

Third er en dobbelt-LP fra 1970 med den engelske gruppe Soft Machine, hvor hver af de fire sider består af én lang komposition. Musikken er en udforskning af den type fusionsjazz, som bl.a. figurerede på Miles Davis-albummet Bitches Brew, der udkom samme år. Mange betragter Third som en de mest banebrydende optagelser fra den såkaldte Canterbury-scene med et utroligt samspil mellem gruppens medlemmer, anført af tangentspilleren Mike Ratledge, træblæseren Elton Dean og bassisten Hugh Hopper.

Album fra 1970
Soft Machine-album
Besjæling

Besjæling er en handling, hvorved en konkret ikke-levende ting behandles, som havde det menneskelige følelser, egenskaber eller tanker. Hvis grantræet pludselig er "det stolte grantræ" får det menneskelige følelser og egenskaber eksempelvis. Det er i lyrikken et begreb, der bruges ofte i sammenhæng med poesi. Besjæling er ikke at forveksle med personifikation, der giver abstrakte begreber menneskelige egenskaber eller skikkelser. Besjæling bruges gennemgående i tingseventyrgenren, f.eks. i H.C. Andersens Den standhaftige tinsoldat. I H.C Andersens eventyr får en tinsoldat pludselig liv og bliver også menneskelig i historien, hvilket er en besjæling. Han får følelser og tanker.

Se også 
 antropomorfisme

Poesi
Emirates Team New Zealand

Emirates Team New Zealand eller Team New Zealand er Royal New Zealand Yacht Squadrons satsning mod at generobre America's cup til New Zealand.

Historien 
America's Cup-trofæet The Auld Mug var på New Zealandske hænder i årene 1995-2003.

New Zealand, Emirates Team
Sport i New Zealand
Stola (kvindekjole)

Stolaen var den traditionelle klædedragt for kvinder i Romerriget, svarende til togaen, der blev båret af voksne, frie, romerske mænd.

Det blev anset for upassende at kvinder var iklædt toga, idet kvinder i toga blev associeret med prostitution og utroskab.

Stolaen var en lang, plisseret kjole, der blev båret over en tunika (tunica intima), en slags underkjole. En stola var som regel ærmeløs og fæstet over skuldrene med fibulae, men fandtes også med korte eller lange ærmer. Typisk var den pyntet med bånd, og ofte båret med et stort sjal kaldet en palla.

Brugen af stola fortsatte i det Østromerske Kejserdømme.

Henvisninger 

Kjoler
Romerriget
Brobyværk

Brobyværk eller Sønder Broby er en by på Midtfyn med , beliggende 24 km sydvest for Odense, 3 km sydøst for Nørre Broby, 17 km nord for Faaborg og 16 km vest for Ringe. Byen hører til Faaborg-Midtfyn Kommune og ligger i Region Syddanmark.

Brobyværk hører til Sønder Broby Sogn. Sønder Broby Kirke ligger i byen. Den blev bygget i romansk stil ca. år 1200. Kirkens tårn og hvælvinger er fra den sene middelalder. Lige øst for byen ligger herregården Brobygård. H.C. Andersen var ofte på besøg på Brobygård, som også på det tidspunkt blev ejet af grevskabet Muckadell. Det fortælles også at sangeren  Kim Larsen ofte besøgte Brobyværk Kro og gav et nummer på guitaren.

Odense Å løber gennem byen og almindeligvis kaldes den side af åen, hvor kirken ligger, for Sønder Broby. Den anden side, hvor kroen og skolen ligger, kaldes for Brobyværk.

Faciliteter 
Pontoppidanskolen har elever på 0.-9. klassetrin i to spor samt specialklasser og SFO. Den er en afdeling af Brobyskolerne, som også har afdelinger i Allested-Vejle.

Brobyværkhallen har indledt et samarbejde med Broby FritidsCenter, så hallernes forskellige faciliteter kan supplere hinanden og de kan have fælles centerleder.

Historie 
I 1648 blev våbenfabrikken Brobyværk anlagt under ledelse af rigsmarsk Anders Bille, der var ejer af Brobygård. Værket blev drevet af vandkraft fra Odense Å. Det forsynede en tid hæren med våben, men blev ødelagt under Svenskekrigen 1658. Værket blev ikke retableret, fordi Kronborg Geværfabrik blev oprettet i stedet.

Knud Eriksen Broby, stamfader til slægten Pontoppidan, hvis navn er en oversættelse til latin af Brobybeboer, var vistnok forvalter på værket.

Brobyværk Kro 
Brobyværk Kros historie går tilbage til år 1645. Kroen blev kongelig privilegeret landevejskro i 1732. Broen over åen var et trafikknudepunkt, hvor landevejene Faaborg-Odense og Assens-Nyborg krydsede hinanden. I slutningen af 1800-tallet var der to årlige markeder her – med heste og kvæg i marts og med kvæg og får i oktober. Brobyværk var desuden valgsted for Svendborg Amts 5. Folketingskreds. Det betød indtil 1915, at kredsens vælgere måtte møde her på valgstedet for personligt at afgive deres stemme. Det fortælles at sangeren Kim Larsen i 1970'erne ofte var en kær gæst på Brobyværk Kro

Jernbanen 
Brobyværk fik jernbanestation på Odense-Nørre Broby-Faaborg Jernbane (1906-54). Foruden kroen og markedspladsen havde Brobyværk ved banens start andelsmejeri, garveri, postekspedition og telefoncentral. Senere i banens tid fik byen også missionshus og forsamlingshus.

Brobyværk Station er tegnet af arkitekten Emanuel Monberg. Stationsbygningen er bevaret på Kastanievej 8.

Midtfyns Bryghus 
Midtfyns Bryghus startede i en nedlagt slagterbutik i Brobyværk i 2004, men flyttede i 2013 til Årslev.

Noter

Eksterne kilder/henvisninger 

  s. 681 ff.
 Fynhistorie: Brobyværk 

Byer i Faaborg-Midtfyn Kommune
Ultraperiferisk region

De syv Ultraperiferiske Regioner i Europa eller "Regioner i EU's yderste periferi" (RUP) er en række områder som er medlem af den Europæiske Union 
men som befinder sig i (eller udenfor) den yderste udkant af det europæiske kontinent.
Det drejer sig om:
 De fire franske oversøiske departementer og regioner DOM-ROM, Guiana, Guadeloupe, Martinique, Mayotte og Réunion ; 
 De fransk COM, Saint-Martin
 De selvstændige regioner Azorerne og Madeira (Portugal) ; 
 De selvstændige Kanariske øer (Spanien). 

For at udvise solidaritet og imødekomme disse regioners behov vedtog Det Europæiske Fællesskab i 1989-1991 yderligere handlingsprogrammer som følge af regionernes fjerne beliggenhed og økarakter, de såkaldte Posei-programmer. Målet var at fremme en bæredygtig udvikling og styrke de beskæftigelsesdannende produktionssektorer gennem anvendelse af strukturfondene og en tilpasning af fællesskabspolitikkerne, navnlig den fælles landbrugspolitik. Således blev der givet særlig støtte til bestemte lokale produktioner, og forsyningen af råvarer blev forbedret via særforsyningsordninger under de respektive Posei-programmer.

Disse regioner omfatter 3,6 millioner indbyggere og besidder en stor del af EU's maritimt område.

RUP's tilværelse er godkendt ifølge artikel 299-2 af Amsterdamtraktaten om den Europæiske Union.

Disse regioner forveksles undertiden med de oversøiske lande og territorier (OLT eller PTOM)

Referencer 

 (dk) Europa Parlament, RUP forhandlinger den 14. juni 2001
 (dk) Europa Parlament, De oversøiske lande og territorier (OLT) 
 Cotonouaftale

Se også 
 Den oversøiske Frankrig
 Oversøisk land og territorium
 Den Europæiske Union
 Europa-Kommissionen
 Den interinstitutionelle database IATE (Inter-Active Terminology) for Europe
 Regional policy and the most remote regions- European Commission

EU
Allerup (Faaborg-Midtfyn Kommune)

Allerup er et mindre landsby i Sønder Broby Sogn i Faaborg-Midtfyn Kommune på Sydfyn. Landsbyen ligger ved landevejen (sekundærrute 323) mellem Brobyværk og Hårby tæt på Odense Å.

Lokaliteter i Faaborg-Midtfyn Kommune